### **Grozījumi**[**Darba likumā**](https://likumi.lv/ta/id/26019-darba-likums)

Likums Saeimā pieņemts 2018.gada 1.novembrī

1. Papildināt **29.pantu ar 3.1 daļu** šādā redakcijā:

„(31) Ja strīda gadījumā darbinieks norāda uz apstākļiem, kas varētu būt par pamatu viņa tiešai vai netiešai diskriminācijai uz valodas pamata, darba devēja pienākums ir pierādīt, ka atšķirīgās attieksmes pamatā ir objektīvi apstākļi, kas nav saistīti ar darbinieka valodas prasmi, vai arī to, ka noteiktas valodas prasme ir attiecīgā darba veikšanas vai attiecīgās nodarbošanās objektīvs un pamatots priekšnoteikums.” [01.11.2018. lik. groz., spēkā 28.11.2018.]

2. Papildināt **32.pantu ar 2.2 daļu** šādā redakcijā:

„(22) Ja strīda gadījumā darbinieks norāda uz apstākļiem, kas varētu būt par pamatu viņa tiešai vai netiešai diskriminācijai uz valodas pamata, darba devēja pienākums ir pierādīt, ka atšķirīgās attieksmes pamatā ir objektīvi apstākļi, kas nav saistīti ar darbinieka valodas prasmi, vai arī to, ka noteiktas valodas prasme ir attiecīgā darba veikšanas vai attiecīgās nodarbošanās objektīvs un pamatots priekšnoteikums.” [01.11.2018. lik. groz., spēkā 28.11.2018.]

3. Papildināt **56.pantu ar ceturto daļu** šādā redakcijā:

„(4) Darba devējam nav tiesību prasīt no darbinieka konkrētas svešvalodas prasmi, ja tās lietošana neietilpst darba pienākumos. Ja, darba pienākumus veicot, nav nepieciešama svešvalodas lietošana, darba devējam nav tiesību liegt darbiniekam lietot valsts valodu.” [01.11.2018. lik. groz., spēkā 28.11.2018.]

Likums Saeimā pieņemts 2018.gada 1.novembrī.

### **Grozījumi**[**Darba likumā**](https://likumi.lv/ta/id/26019-darba-likums)

1. Izteikt [**32.panta**](https://likumi.lv/ta/id/303006#p32)**trešo daļu** šādā redakcijā:

„(3) Darba sludinājumā norāda:

1) darba devēja - fiziskās personas - vārdu un uzvārdu vai juridiskās personas nosaukumu (firmu) un reģistrācijas numuru, vai tā personāla atlases uzņēmuma nosaukumu (firmu) un reģistrācijas numuru, kurš darba devēja uzdevumā novērtē pretendentu piemērotību un veic atlasi;

2) attiecīgā amata darba algas kopējās mēneša vai gada summas bruto vai paredzēto stundas tarifa likmes samaksas amplitūdu.” [01.11.2018. lik. groz., spēkā 28.11.2018.]

2. Papildināt [**90.panta**](https://likumi.lv/ta/id/303006#p90)**ceturto daļu** ar tekstu šādā redakcijā:

„Ja, izskatot sūdzību par piezīmes vai rājiena atcelšanu, darba devējs pieņem lēmumu piezīmi vai rājienu neatcelt, darbiniekam ir tiesības celt prasību tiesā viena mēneša laikā no dienas, kad saņemts attiecīgais darba devēja lēmums. Ja darba devējs šā likuma 94.panta otrajā daļā noteiktajā laikā nav izskatījis sūdzību un nav sniedzis darbiniekam atbildi par pieņemto lēmumu, uzskatāms, ka darba devējs piezīmi vai rājienu ir atcēlis.” [01.11.2018. lik. groz., spēkā 28.11.2018.]

3. Izteikt **110. panta pirmo daļu** šādā redakcijā:

„(1) Darba devējam aizliegts uzteikt darba līgumu darbiniekam - arodbiedrības biedram - bez attiecīgās arodbiedrības iepriekšējas piekrišanas, ja darbinieks ir arodbiedrības biedrs vairāk nekā sešus mēnešus, izņemot gadījumus, kas noteikti šā likuma 47.panta pirmajā daļā un 101.panta pirmās daļas 4., 8. un 10.punktā. Ja darba līgumu paredzēts uzteikt šā likuma 101. panta pirmās daļas 7. un 11.punktā minētajā gadījumā, darba devējs iepriekš informē arodbiedrību un konsultējas ar to.” [01.11.2018. lik. groz., spēkā 28.11.2018.]

4. **112. pantā**:

izslēgt panta ievaddaļā skaitli un vārdus „100. panta piektajā daļā un”;

papildināt pantu ar otro daļu šādā redakcijā:

„(2) Ja darbinieks atbilstoši šā likuma 100. panta piektās daļas noteikumiem uzteic darba līgumu un darba devējs piekrīt, ka darbinieka norādītais iemesls ir svarīgs, darba devējam ir pienākums izmaksāt darbiniekam atlaišanas pabalstu šā panta pirmajā daļā noteiktajā apmērā.”;

uzskatīt līdzšinējo panta tekstu par pirmo daļu. [01.11.2018. lik. groz., spēkā 28.11.2018.]

5. Papildināt **122. pantu ar otro daļu** šādā redakcijā:

„(2) Darbinieks, uzsakot darba līgumu atbilstoši šā likuma 100.panta piektās daļas noteikumiem, var celt tiesā prasību par atlaišanas pabalsta piedziņu viena mēneša laikā no atlaišanas dienas, ja darba devējs apstrīd darbinieka norādīto svarīgo iemeslu un nav viņam izmaksājis atlaišanas pabalstu šā likuma 112.pantā noteiktajā apmērā.”;

uzskatīt līdzšinējo panta tekstu par pirmo daļu. [01.11.2018. lik. groz., spēkā 28.11.2018.]

Likums Saeimā pieņemts 2018.gada 1.novembrī.

Valsts prezidents *R. Vējonis*